27/05/2021 | Administración LocalMunicipal
Porto do Son
Aprobación da Ordenanza pola que se establecen as bases reguladoras das axudas para adquisición de equipos informáticos para alumnos do curso 2020/2021. programa Son-Educa

ANUNCIO O Pleno do Concello de Porto do Son, na súa sesión do 13/05/2021, acordou a aprobación inicial do expediente de aprobación da ordenanza pola que se establecen as bases reguladoras das axudas para adquisición de equipos informáticos para alumnos do curso 2020-2021. Programa SON-EDUCA. En cumprimento do disposto no artigo 49 da Lei de Bases de Réximen Local, exponse ao público o citado texto da ordenanza polo prazo de trinta días hábiles, para que os interesados poidan examinalo e presentar reclamacións. No caso de non presentarse reclamacións, o acordo inicial elevarase automaticamente a definitivo sen necesidade de novo acordo plenario. Os interesados poderán examinalo expediente na Secretaría municipal en horario de 9.00 a 13.00 horas de luns a venres. Ordenanza pola que se establecen as bases reguladoras das axudas para a adquisición de equipos informáticos para alumnas/os - Curso 2020/2021 - Programa Son-Educa. Expediente 228/2021.1. Obxecto e finalidade. Estas bases teñen por obxecto regular o procedemento para a concesión de axudas ás familias para a adquisición de equipos informáticos para alumnas/os do concello de Porto do Son matriculados en educación primaria, secundaria obrigatoria, bacharelato e ciclos formativos de grado medio e superior de formación profesional en centros públicos o concertados. A finalidade destas subvencións é favorecer a escolarización do alumnado nos seus domicilios, provendo ás unidades familiares de ferramentas informáticas para que poidan acceder ás novas tecnoloxías dende os seus fogares.2. Custes subvencionables. O programa Son-Educa subvenciona a adquisición dos seguintes equipos informáticos: – Ordenadores portátiles. – Ordenadores de sobremesa. Non serán subvencionables a adquisición de teléfonos, smartphones e tablets. Non serán subvencionables os xuros no caso de compras a prazos nin o IVE cando é recuperable ou compensable. Subvencionaranse equipos informáticos mercados a partir do 14/03/2020 e pagados na súa totalidade antes da finalización do prazo para a xustificación da axuda concedida.3. Réxime de concesión das axudas. As axudas tramitaranse mediante convocatoria aberta en réxime de concorrencia competitiva.4. Publicidade e prazo. A publicación destas bases e a resolución das axudas realizarase na páxina web do Concello de Porto do Son e no BOP da Coruña a través da BDNS. O prazo de presentación de solicitudes será de 15 días hábiles, contando dende o seguinte á publicación oficial do extracto da convocatoria na forma e nos termos previstos na Lei Xeral de Subvencións. O dito prazo será publicado na páxina web do Concello de Porto do Son.5. Crédito orzamentario. As axudas reguladas nesta convocatoria financiaranse con cargo á aplicación orzamentaria 231.48001, cun importe máximo de 60.000 €. 6. Requisitos xerais das persoas beneficiarias. Poderanse beneficiar destas axudas o alumnado ou persoas representantes da unidade de convivencia familiar que cumpran os seguintes requisitos: – A unidade familiar deberá estar empadroada no Concello de Porto do Son con antigüidade mínima 1 de marzo do 2020. – A/o representante da unidade de convivencia que solicite a axuda, deberá estar empadroada/o no mesmo domicilio que as/os alumnas/os para ás/ós que se solicita a axuda. – As/os alumnas/os para as/os que se solicita a axuda deben estar matriculadas/os no curso 2020/2021 en educación primaria, educación secundaria obrigatoria, bacharelato ou ciclo formativo de grado medio ou superior de formación profesional en centros públicos ou concertados. – As persoas beneficiarias deberán presentar a solicitude e a documentación necesaria dentro dos prazos estipulados por esta convocatoria. – Non poderán ser beneficiarias das axudas previstas nestas bases as persoas nas que concorra algunha das circunstancias entalecidas nos apartados 2 e 3 do artigo 13 da Lei 38/2003 Xeral de Subvencións. – Non poderán obter a condición de persoa beneficiaria das axudas previstas nestas bases as que teñan débedas con algunha Administración Pública e coa TGSS. Para os efectos destas axudas enténdese por unidade familiar de convivencia: – A formada polos cónxuxes ou unións de feito sen vínculo matrimonial e as/os súas/seus fillos e fillas, que convivan no mesmo domicilio. – No caso de separación legal ou divorcio e familia monoparental a formada polos respectivos titulares coas/cos súas/seus fillas/os. – No caso de acollemento familiar, a formada polas/os respectivas/os titulares e as/os acollidas/os de feito ou de dereito. No caso de acollementos de feito e a efectos do cómputo de ingresos para o cálculo da RPC, teranse en conta os ingresos económicos da nai e do pai.7. Compatibilidade e tratamento fiscal. Estas axudas non son compatibles con outras axudas para a mesma finalidade de organismos públicos ou privados. Os beneficiarios das mesmas deberán declaralas ante as Administracións Tributarias correspondentes (IRPF.). 8. Requisitos específicos e contía das axudas. A capacidade económica da unidade familiar de convivencia determinará a contía da axuda a percibir de acordo cos seguintes límites: A renda per cápita calcularase dividindo os ingresos obtidos durante o ano 2020 polas persoas integrantes da unidade familiar de convivencia entre o número de persoas que integran a dita unidade familiar. No caso de unidades familiares de convivencia nas que concorran as seguintes circunstancias o importe da subvención a percibir será de 400 € por alumno/a: – Alumna/o con grado de discapacidade igual ou superior ó 65%. – A titular solicitante sexa vítima de violencia de xénero. No caso de que o crédito dispoñible para o outorgamento destas axudas sexa insuficiente polo número de solicitudes de axuda presentadas, terán prioridade para a concesión as unidades familiares de convivencia con menos RPC.9. Solicitude e documentación. As solicitudes para o outorgamento das axudas reguladas nesta convocatoria formalizaranse en modelo normalizado recollido no Anexo I. As solicitudes deben estar debidamente cubertas e asinadas pola persoa solicitante (alumna/o ou representante da unidade familiar de convivencia). Só se aceptará unha solicitude por unidade de convivencia. Xunto coa solicitude deberá aportarse a seguinte documentación: – Fotocopia do DNI, NIE ou pasaporte da persoa solicitante e do resto das persoas que integran a unidade familiar de convivencia. – Fotocopia do libro de familia completo ou documentación oficial acreditativa das persoas que constitúen a unidade familiar. – Certificado municipal de domicilio que acredite as persoas que integran a unidade de familiar de convivencia dende o 1 de marzo do 2020. – Declaración do IRPF do ano 2020 de todas as persoas que integran a unidade familiar ou, no caso de non presentala, certificado de rendas expedido pola AEAT ou autorización expresa para que o Concello poida consultar os ditos datos fiscais. – No caso de non dispoñer de datos fiscais, certificado anual dos ingresos percibidos no ano 2020 expedido polo organismo competente, das pensións da Seguridade Social, subsidio de desemprego, RISGA ou calquera outra prestación pública que se estea a percibir por calquera dos membros da unidade familiar de convivencia. – Documentación acreditativa do IBAN da conta bancaria da persoa solicitante aos efectos de percibir a axuda. – Xustificante da matrícula da/o alumna/o ou certificado expedido polo centro escolar. – De ser o caso, sentencia de separación ou divorcio e acordo regulador. – De ser o caso, certificado de discapacidade igual ou superior ó 65%. – De ser o caso, sentenza xudicial que acredite a condición de vítima de violencia de xénero.10. Presentación de solicitudes. As persoas solicitantes destas axudas presentarán as solicitudes a través do Rexistro xeral do Concello de Porto do Son ou no Rexistro da Sede Electrónica por calquera dos medios previstos no Art.16.4 da Lei 39/2015 de Procedemento Administrativo Común das Administracións Públicas.11. Criterios de valoración. As solicitudes valoraranse tendo en conta a RPC da unidade familiar de convivencia do ano 2019. A lista de concesión farase por orde inversa ó da contía da renda da unidade familiar, de menor a maior. No caso de igualdade de ingresos, concederase por maior número de membros da unidade familiar. E de persistir o empate, por orde alfabético do primeiro apelido.12. Instrución do procedemento. A instrución do procedemento corresponderalle á un técnico da Concellería de Servizos Sociais, realizará de oficio as actuacións que estime necesarias para a determinación, coñecemento e comprobación dos datos achegados pola persoa beneficiaria. O prazo máximo para analizar as solicitudes será de 10 días. Unha vez analizadas as solicitudes presentadas, procederase á notificación individual das solicitudes rexeitadas por non cumprir cos requisitos da convocatoria para os efectos de que, se así o consideran, poidan subsanar as deficiencias no prazo de 10 días naturais. Unha vez emitido o informe relativo ás solicitudes que cumpren os requisitos para poder ser beneficiarios da subvención, trasladarase á comisión avaliadora. Esta estará composta polos seguintes membros, os cales serán designados pola alcaldía antes do remate do prazo de presentación de solicitudes: – Presidente: a concelleira delegada da área, ou persoa na que delegue. – Vogais: dous traballadores/as empregados/as municipais – Secretario: empregado/a público do Concello. A comisión avaliará as solicitudes presentadas dentro do prazo máximo de 10 días, de acordo co baremo indicado na base 11. O informe da Comisión recollerá a orde de concesión das axudas aos beneficiarias/os por orde inversa ó da contía da renda da unidade familiar, de menor a maior. Cando se tome en consideración máis dun criterio, deberá precisarse a aplicación do mesmo. O órgano instrutor, á vista do expediente e do informe do órgano colexiado, formulará a proposta de resolución, debidamente motivada, que deberá notificarse aos beneficiarios e concederase un prazo de 10 días naturais para que os beneficiarios comuniquen a súa aceptación, sen que esta proposta supoña a creación de dereito algún a favor do beneficiario proposto, fronte á Administración. Dita proposta se trasladará á Intervención Municipal aos efectos da súa fiscalización.13. Tramitación e resolución das axudas. A Xunta de Goberno Local do Concello de Porto do Son, é o órgano competente para acordar a concesión das axudas á vista da proposta definitiva do órgano instrutor e demais documentos do expediente. O acordo de concesión será motivado, conterá unha relación na que figure o tramo de renda da unidade familiar de convivencia, número de rexistro de entrada de cada solicitude o importe concedido de subvención e os compromisos asumidos polos beneficiarios. No caso de proposta de denegación, farase constar a causa da mesma. O acordo notificarase de forma colectiva no BOP e a través da BDNS, e mediante listado ao efecto na páxina web do Concello de Porto do Son (www.portodoson. gal), publicándose o número de rexistro de entrada da solicitude e o importe a percibir. O prazo máximo para resolver e publicar a resolución do procedemento non poderá exceder de 3 meses, contado dende a finalización do prazo de presentación de solicitudes. Transcorrido dito prazo sen resolución expresa, a solicitude entenderase rexeitada por silencio administrativo.14. Xustificación das axudas concedidas: prazo e documentación acreditativa. Unha vez publicado no BOP o acordo de concesión das subvención, abrirase o prazo de xustificación das axudas que finalizará en todo caso o día 15 de Outubro de 2021, salvo que por motivos da tramitación do expediente administrativo sexa necesario prorrogalo. A xustificación realizarase segundo modelo normalizado no Anexo II desta convocatoria e adxuntando a factura orixinal e xustificante do pago da mesma. Unicamente se entenderá presentada a documentación xustificativa en tempo e forma no Rexistro administrativo do Concello de Porto do Son. Requisitos das facturas. –En ningún caso, o custe de adquisición dos equipos informáticos poderá ser superior ó valor de mercado. – Poderán ser ordinarias e simplificadas ou electrónicas, sempre que cumpran os requisitos esixidos para a súa aceptación no ámbito tributario – Deberán ser expedidas con posterioridade ó 14/03/2020 a nome da persoa solicitante da axuda e axustarase ao disposto no Real Decreto 1619/2012, do 30 de novembro. – Deberán expresar no concepto a descrición do equipo informático adquirido, a efectos de verificar que se axusta ao disposto nestas bases. – O IVE é subvencionable, sempre que non sexa recuperable ou compensable. Requisitos do/s xustificante/s de pago. –O medio de pago empregado debe ser exclusivamente tarxeta bancaria, transferencia bancaria ou a través de financeira. Non se admitirán pagos en metálico, nin se financian os xuros en caso de adquisición a prazos: – Xustificante bancario polo importe, concepto e provedor do equipo informático a nome do comprador/beneficiario. – Os pagos deben ser polo importe total da adquisición e anteriores á data na que finalizou o período de xustificación da subvención.15. Verificación da documentación xustificativa e pago das axudas. Unha vez finalizado o prazo de presentación da documentación xustificativa da axuda concedida, o órgano instrutor verificará que formalmente cumpre cos requisitos establecidos na base anterior, así coma a acreditación de que os beneficiarios se atopan ao corrente do pago de débedas derivadas de obrigas tributarias e fronte a Seguridade Social, e non son debedores por resolución de procedencia de reintegro, de acordo co establecido no artigo 88.4 do RLXS. A tal efecto, a Concelleira de Servizos Sociais expedirá no seu caso, a certificación a que se refire o artigo 88.3 do RLXS. Cando se aprecie a existencia de defectos emendables na xustificación presentada polo beneficiario, o órgano instrutor poñerao no seu coñecemento concedéndolle un prazo de dez días para a súa corrección. Completado o expediente, e previa fiscalización pola Intervención, remitirase proposta á Xunta de Goberno Local que acordará o pago das axudas debidamente xustificadas. A non contestación ao requirimento en prazo suporá a renuncia á subvención. O pagamento das axudas realizarase dunha soa vez mediante transferencia bancaria á conta da persoa solicitante da axuda, sen que sexa necesario a constitución de garantías En todo caso, os pagos das axudas deberán realizarse dentro do ano 2021.16. Obrigas das persoas beneficiarias. – Destinar a axuda para o fin para o que foi concedida durante un mínimo de 4 anos, non pudendo ser beneficiario doutra axuda para o mesmo concepto e alumno durante ese período. – Someterse á actividade de control do concello destinada a comprobar a veracidade dos actos consignados na documentación presentada, así como do cumprimento dos requisitos para a percepción da axuda e colaborar co concello nas ditas actuacións. – Comunicar ao órgano concedinte calquera modificación das condicións tidas en conta para a concesión da subvención. – Reintegrar os fondos percibidos nos supostos legalmente establecidos. – As restantes obrigas establecidas con carácter xeral na Lei 9/2007 de subvencións de Galicia e na Lei 38/2003 xeral de subvencións.17. Reintegro das subvencións.1. O reintegro do importe percibido, cando cumpra rexerase polo disposto no título II da LXS e polo título III do RLXS 2. Xunto as causas de invalidez da resolución de concesión, recollidas no artigo 36 da LXS, daran lugar á obrigación de reintegrar, total ou parcialmente, as cantidades percibidas, así coma a esixencia do xuro de mora correspondente dende a data de pago da subvención ata que se acorde a procedencia do reintegro, os supostos previstos con carácter xeral no artigo 37 da Lei Xeral de Subvencións.3. Se a persoa beneficiaria incumpre a obriga de manter o equipo informático para o fin que foi concedida a subvención durante o prazo establecido, procederá o reintegro da subvención cobrada por este concepto.18. Reclamacións. Contra estas bases e resolucións administrativas que se adopten na súa execución poderá interpoñerse, potestativamente, recurso de reposición perante o mesmo órgano que as ditou no prazo dun mes dende a data de publicación da resolución. Enténdese desestimado o recurso se transcorrido o prazo dun mes dende a súa presentación no se obtivese resposta, podendo nese caso interpoñerse recurso contencioso administrativo no prazo de dous meses, tal e como se prevé no artigo 8 da Lei 29/1998 reguladora da xurisdición contencioso administrativa. Disposición final Esta ordenanza entrará en vigor aos quince días da súa publicación íntegra no Boletín Oficial da Provincia, e permanecerá en vigor até a súa modificación ou derrogación expresa. En Porto do Son, a 21/05/2021. O alcalde-presidente José Luis Oujo Pouso